Cardiovagalis és szimpatikus artériás baroreflex szabályozásának vizsgálata szívelégtelenségben
Authors: Urbancsek Réka , Forgács Ildikó Noémi , Papp Tímea Bianka , Boczán Judit , Barta Judit , Édes István , Csanádi Zoltán , Rudas László 
Published: March 2021

Összefoglaló.
Bevezetés: Az artériás baroreflex-érzékenységi (BRS-) indexek
egységnyi nyomásváltozásra adott élettani válaszokat írnak le. Az RR-intervallum
gyors válaszait a cardiovagalis BRS-indexekkel, a vasomotorválaszokat az izom
szimpatikus idegi aktivitás (MSNA) válaszain alapuló szimpatikus-BRS-indexekkel
jellemezzük. Szívelégtelenségben kórosan csökkent értékeik kedvezőtlen
kimenetelt jeleznek. Betegek és módszerek: A BRS-indexek
meghatározhatóságát 52, szívelégtelenségben szenvedő betegben (kor: 59 ± 10 év;
EF: 37 ± 11%) és 11, kor szerint illesztett egészséges önkéntesben vizsgáltuk.
EKG- és vérnyomásfelvételekből három cardiovagalis BRS-indexet számítottunk; a
növekvő, illetve csökkenő spontán szekvenciák módszerén alapuló
up-BRS-t és down-BRS-t, továbbá az
alacsony frekvenciatartomány-beli ’cross-spectralis ’ indexet, az
LF-alfát. Egy perifériás ideg (nervus peroneus) perkután
punkciójával detektáltuk az MSNA szimpatikus csúcs incidenciáját (csúcs/100
szívciklus), s ezt korreláltattuk a diastolés nyomás 3 Hgmm sávokba rendezett
értékeivel. Így nyertük a szimpatikus BRS jellemzőit, a
BRSSY-incidencia-értékeket.
Eredmények: Az up- és down-BRS-szekvenciák csak a betegek
19%-ában voltak meghatározhatók, az LF-alfa a 69%-ukban. Azok, akiknél
cardiovagalis BRS nem volt meghatározható, szignifikánsan csökkent
RR-intervallum-ingadozást és magasabb NT-proBNP-értékeket mutattak. A
meghatározható cardiovagalis BRS-indexek nem különítették el a betegeket és a
kontrollszemélyeket. A BRSSY-incidencia-érték 58%-ban állt
rendelkezésre, s csakúgy, mint maga a „csúcs” incidencia, jól elkülönítette a
betegeket és az önkénteseket. A hiányzó baroreflexérték a magas „csúcs”
incidenciával állt összefüggésben. Következtetés: A
cardiovagalis BRS-értékek csak korlátozottan alkalmasak egészséges önkéntesek és
szívelégtelen betegek elkülönítésére, a meghatározhatatlan értékek súlyosabb
betegségre utalnak. A BRSSY-incidencia elkülöníti az egészséges és a
beteg csoportokat; a hiányzó érték a fokozott szimpatikus aktivitással áll
összefüggésben. Orv Hetil. 2021; 162(3): 91–98.

Summary.
Introduction: Arterial baroreflex sensitivity (BRS) is
characterized by the magnitude of physiological responses to arterial pressure
changes. Rapid RR interval responses are quantified by cardiovagal BRS
parameters, sympathetic responses could be assessed by changes in muscle
sympathetic nerve activity (MSNA). Abnormal indices in heart failure are
associated with poor outcome. Patients and methods: 52, heart
failure patients (age 59 ± 10 years, EF 37 ± 11%), and 11, age-matched healthy
volunteers were studied. From ECG and arterial pressure recordings
up-BRS and down-BRS values were determined
using the method of spontaneous sequences. The low frequency cross-spectral
gain, the LF alpha was also determined. Percutaneous puncture
of the peroneal nerves allowed determination of MSNA burst incidence (burst/100
cycles), which was correlated to corresponding diastolic pressure bins of 3
mmHg, yielding a sympathetic BRS, the
BRSSY-incidence. Results: Up-
and down-BRS could be calculated in 19% of the patients, LF alpha was determined
in 69%. Those with missing cardiovagal BRS values showed diminished RR interval
variation, and higher levels of NT-proBNP. The measurable cardiovagal BRS
indices did not separate patients and healthy volunteers.
BRSSY-incidence could be determined in 58% of the patients. The
sympathetic gain as well as the burst incidence differed significantly between
patients and healthy volunteers. Missing BRSSY-incidence was
associated with higher burst incidence. Conclusion: Cardiovagal
BRS indices have limited value in differentiating healthy and heart failure
subjects. Incalculable values among patients indicate more severe disease state.
BRSSY-incidence does separate healthy and diseased population,
the missing BRSSY-incidence values are related to increased
sympathetic activity. Orv Hetil. 2021; 162(3): 91–98.